open-index/open-wikipedia-markdown huggingface dataset:
2. etappe av Vuelta a España 2009

**2. etappe av Vuelta a España 2009** ble kjørt 30. august 2009 og gikk fra Assen til Emmen. Et brudd bestående av David García fra Xacobeo Galicia, Francisco José Martínez fra Andalucía-Cajasur, Lieuwe Westra fra Vacansoleil, Dominik Roels fra Team Milram og Rabobanks Tom Leezer støtet allerede etter tre kilometer og opparbeidet seg rask et godt forsprang til hovedfeltet. På det meste lå bruddet 7 minutter og 3 sekunder foran hovedfeltet med 98 km igjen til mål. Da satte Quick Step seg fremst i feltet sammen med Team Saxo Bank og Garmin-Slipstream og økte tempoet for å kjøre inn bruddet. Etter 171 km skjedde det en massevelt i hovedfeltet som allerede hadde begynt å slå sprekker grunnet sterk vind. Det ble ytterligere uroligheter i feltet da de kjørte inn på et brosteinsområde, men alle rytterne holdt seg heldigvis på sykkelen. Foran i bruddet stakk Lieuwe Westra av for å sikre seg etappeseieren og han klarte etter hvert å opparbeide seg et minutts ledelse på hovedfeltet. Spurtlagene var ikke interessert i å forære Vacansoleil-rytteren seieren, og hentet ham inn rundt 10 km før mål. Deretter ble farten i feltet satt såpass opp at det begynte å dele seg flere steder. En gruppe på 84 ryttere kom mot målområdet, og i spurten viste Milrams Gerald Ciolek seg som den sterkeste. Dette var tyskerens første etappeseier i en Grand Tour.

## Klatre- og spurtpoeng

### 1. klatring (Cota de Witteveen)
4. kategori stigning etter 60,7 km

* Grunnet den marginale stigningen gav denne klatringen ikke poeng i klatrekonkurransen. Tom Leezer fra Rabobank var først over toppen og ble premiert med klatretrøyen. Selv om Leezer altså fikk kjøre med den røde klatretrøyen på den 3. etappen, stod han offisielt oppført med 0 poeng i klatrekonkurransen.

### 1. spurt
Etter 36,8 km

### 2. spurt (Groningen Airport Eelde)

Etter 127 km

### Målgang (Emmen)
Etter 203,7 km

## Referanser


## Eksterne lenker
*  Etappeside  på lavuelta.com 
*  Etappeside  på lavuelta.com 
*  Etappeside  på lavuelta.com 
*  Etappe 2, etappebeschrijving Plattegrond etappe 2
Sigmund B. Strømme

**Sigmund Bjarne Strømme** (født 19. desember 1933 i Oslo, død 11. juli 2009) var professor i fysiologi ved Norges idrettshøgskole.

Strømme tok artium ved Hegdehaugen gymnas, befalsutdannelse ved Hærens Transportkorps. Han gjennomgikk Statens gymnastikkskole for deretter  studerere realfag ved Universitetet i Oslo.  Han tok doktorgraden i USA. Strømme ble utnevnt til professor ved Idrettshøgskolen i 1976.
Sonni Holtedahl Andersgaard

**Sonni Holtedahl Andersgaard** (1925–2004) var en norsk programleder og hørespillforfatter. Hun ble særlig kjent som **«Tante Sonni»** i NRKs barneprogram *[[Lørdagsbarnetimen]]*. 

Andersgaard startet i NRK i 1948 og i 1950-årene var hun sammen med Lauritz Johnson programleder for *Lørdagsbarnetimen*. Langt ut i 1980-årene arbeidet hun i NRK som hørespillkonsulent. Andersgaard utvalgte, oversatte og stod for dramatiseringen av hørespill for *Lørdagsbarnetimen*. Hun arbeidet også meget med ''Barnetimen for de minste''. Andersgaard var én av dem som initierte Barnetimeboka.

Andersgaard skrev dessuten teksten til «Jungelsangen» som ble spilt inn på plate med Carsten Byhring og Ragnar Danielsens orkester. Melodien ble komponert av Bjarne Amdahl.

## Hørespill

* 1948: *[[Snøhvit og de syv dvergene]]* (sammen med Kari Borg etter Walt Disney-filmen med samme navn)
* 1948: *Hvordan Busterud fikk plass nok*
* 1953: *Frendeløs* (etter boken *Frendeløs* av Hector Malot *Remi I*)
* 1954: *Heia bestemor* (sammen med Nils-Reinhard Christensen etter en idé av Günter Siebert)
* 1956: *Det er Boblivoff som har gjort det* (sammen med Charlotte Niemann)
* 1962: *Om å låne*
* 1962: *År 2000* (sammen med Liv Haavik)

## Referanser
Raylee

**Raylee Charlotte Kristiansen** (født 1997) er en norsk sanger, danser og skuespiller fra Tromøy i Arendal. Hun er kjent fra flere tv-programmer, blant andre *[[Stjernekamp]]*, *[[Skal vi danse (TV-program)|Skal vi danse]]* og Melodi Grand Prix.

## Bakgrunn
Kristiansen er oppvokst på Tromøy utenfor Arendal og ble kjent som barnestjernen «Lotta». Hun ble kjent med sangen «Hvem eier», som er sett over 1,2 millioner ganger på YouTube. Som elleveåring hadde hun sin første store rolle, da hun spilte hovedrollen i en oppsetning av ''Annie'' i Oslo høsten 2008.

Hun vant LOS Fondets drømmekonkurranse i Kristiansand Dyrepark i  2008 og brukte premien på 100&nbsp;000 kroner til å gi ut musikkalbumet *Min egen stil*, i samarbeid med Ronny Janssen i hans studio Snakehips 15. juni 2009. Dette førte til platekontrakt med Sony Music Entertainment. 27. mai 2011 ga Kristiansen ut sin andre plate, *Bevis at du tør*, på plateselskapet MTG Music. I 2017 ga hun ut sin første egenskrevne låt, «Love Me».

Hun har deltatt i flere tv-programmer. Høsten 2014 deltok hun i sesong 3 av *[[Stjernekamp]]* på NRK1. Våren etter deltok hun i Melodi Grand Prix med låten «Louder», og samme år sang hun årets BlimE!-låt «Dilla på». Høsten 2016 endte hun på tredjeplass i sesong 12 av *[[Skal vi danse (sesong 12)|Skal vi danse]]* på TV 2. I 2020 deltok hun i Melodi Grand Prix på nytt, med låten «Wild». Hun endte til slutt på en tredjeplass i finalen, og «Wild» nådde en 24. plass på VG-lista.

I 2021 deltok hun på nytt i Melodi Grand Prix, med låten «Hero». I 2021 er Kristiansen deltager i en ny sesong av gameshowet *[[Fangene på fortet]].*

## Diskografi
* 2009: *Min egen stil*
* 2011: *Bevis at du tør*

## Singler
* 2009: «Rundt og rundt»
* 2013: «Get Ya Heels On»
* 2014: «We Make it Burn»
* 2014: «Back to Now»
* 2014: «Wish for You»
* 2015: «Louder»
* 2016: «Falling Awake»
* 2016: «Bare vi»
* 2017: «Love Me»
* 2020: «Wild»
*2020: «Unspoken»
*2021: «Hero»

## Referanser


## Eksterne lenker
* 
*
Jan Ove Pedersen

**Jan Ove Pedersen** (født 1968) er en tidligere fotballspiller som er nåværende fotballtrener for den norske klubben Lyngdal IL. I sin aktive karriere spilte han for Lillestrøm, Brann, Cercle Brugge, Hartlepool, SC Bregenz og for .

Som spiller var Pedersen regnet som en stabil midtbanespiller med en stor rekkevidde og overblikk. Hans prestasjoner for Lillestrøm i perioden mellom 1990 til 1994 gav ham internasjonal anerkjennelse. I 1996 meldte han overgang til Brann, og Frank Strandli gikk motsatt vei som en del av avtalen. 

Pedersen var regnet som en populær spiller, og spesielt hos den engelske klubben Hartlepool, hvor han var på utlån i 1997/1998–sesongen. Her fikk han kun drøye 20 kamper (og skåret tre mål), men rakk likevel å oppnå en slags legendestatus blant fansen. 

Pedersen endte sin karriere hos østerrikske SC Bregenz, hvor han fikk over 170 kamper og hjalp klubben til å nå UEFA Intertoto Cup både i 2002 og i 2004. Etter at SC Bregenz gikk konkurs på grunn av økonomiske problemer i 2004 ble han trener for klubben, og bidro til at Bregenz rykket opp to ganger. Etter å ha ligget på nedrykksplass høsten 2007, ble Pedersen avskjediget. Han ble i 2009 ansatt som hovedtrener i SV Frastanz.

## Referanser


## Eksterne lenker
* 
* HartlepoolUnited.co.uk – Spillerartikkel om Pedersen
* Profil hos Kanaripedia
* Profil hos historie.brann.no
Piotr Reiss

**Piotr Reiss** (født 20. juni 1972 i Poznań) er en polsk fotballspiller (angrep). Han har også spilt på det polske landslaget 1998&ndash;2000. Landslagsdebuten til Reiss fant sted i en vennskapskamp mot Slovakia 10. november 1998. Han scoret i denne kampen og det var hans eneste mål på det polske landslaget i de fre kampene han spilte. Reiss var imidlertid én av Lech Poznans mest notable spillere noensinne.

Han var arrestert i 48 timer etter anklager i en korrupsjonssak 2. februar 2009.

Reiss er 1,78 meter høy.

## Klubber

## Referanser


## Eksterne lenker
* 
* Piotr Reiss (90minut.pl)
Grenadines Parish

**Grenadines Parish** er et av seks distrikter (*parishes*) i Saint Vincent og Grenadinene. Distriktet utgjør alle øyene, unntatt av Saint Vincent, i øystaten.
Saint David Parish (Saint Vincent og Grenadinene)

**Saint David Parish** er et av seks distrikter (*parishes*) i Saint Vincent og Grenadinene. 

## Eksterne lenker
*
Andreas Emil Erichsen

**Andreas Emil Erichsen** (født 9. januar 1841 i Christiania, død 2. februar 1913) er mest kjent som skolemann, historiker og boksamler. Han utga flere bøker og artikler om literaturhistorie, norsk og generell historie.

Han vant H.K.H. Kronprinsens gullmedalje i 1861 for oppgaven "Om trældom hos Skandinaverne". I 1862 tok han filosofisk embetseksamen.  1863–1877 var han lærer ved Aars og Voss' skole i Kristiania, rektor ved Tromsø offentlige skole 1877-1892 og så rektor ved det som nå er Stavanger katedralskole fra 1892.

Han etterlot seg en samling på 6281 bøker, som etter hans død ble kjøpt av Stavanger kommune, og er nå en del av samlingen til Stavanger bibliotek. Han etterlot seg også en stor håndskriftsamling som er i Byarkivet i Stavanger.

## Noen publikasjoner
* Om Trældom hos Skandinaverne, 1861
* Kongshaug-ætten og dens forgreninger, 1869
* Halvardi Gunarii Acrostichis : et latinsk Digt om Kristian den fjerdes Hyldning ved Akershus 1591 : med Oplysninger om Forfatteren og om hans øvrige Skrifter, 1870
* Nordlands trompet : samt viser og rim : med oplysninger om forfatterens levnetog skrifter, 1874
* Udvalg af norske og danske Forfattere : Til Skolebrug, 1874-1875
* To utrykte Digte af Petter Dass, 1878
* Den danske og norske poesis historie fra Ludvig Holberg indtil nutiden : til skolebrug, 1879
* Svenske læsestykker, 1880
* Norske studenter, baccalaurei og magistre ved Kjøbenhavnsuniversitet i aarene 1611-1635, 1881
* Dansk og norsk literaturhistorie : til skolebrug, 1884
* Biografiske efterretninger om de fra Tromsø skole i dens første 50 aar udgaaede studenter, 1884
* Dassiana : Viser og Rim, med nye Oplysninger om hans Levnet og Skrifter, 1891
* Noget om biskop mag. Jens Nilssøns nærmeste slægt, 1892
* Norges, Sveriges og Danmarks Historie : for Middelskolen og Gymnasierne, 1893
* Rektor Mag. Benjamin Dass : et bidrag til norsk skolehistorie, 1894
* Om det gamle Hamars beskrivelse, 1895
* Jens Abrahamsen Plougs Optegnelser, 1895
* Dansk og norsk literaturhistorie : til skolebrug, 1896
* En retssag fra 1618 : som bidrag til Stavanger Kongsgaards historie, 1896
* Presten Søfren Søfrenssøns Memorialbog 1564-1599, 1898
* Samlinger til Stavangers historie, to bind, 1903 og 1906
* Bergens kathedralskoles historie, 1906
* Nordlands Trompet, eller Beskrivelse over Nordlands Amt, 1907
* Trondheim katedralskoles historie, 1911
* En liten verdenshistorie, 1917
* Heksen Johanne Pedersdatters historie samt en Stamtavle over en Del av hendes Efterkommere, 1917
* Norsk lesebok for middelskolen, 1920

## Bibliografi
* Bodil Wold Johnsen: Privararkiv nr. 110, rektor A. E. Erichsens samlinger, Stavanger byarkiv, 1992

### Sekundærlitteratur
* Gran, Gerhard: «E. A. Erichsen», i *Norsk aandsliv i hundrede aar* III. Kristiania: Aschehoug, 1919.

## Referanser


## Eksterne lenker
Sørbølfjellet

**Sørbølfjellet** er et fjellparti i Flå kommune i Buskerud som utgjør det vestligste området av fjellmassivet *Vassfarfjellet* mellom Flå og Hedalen.

Med sine  meter over havet er *Skarsnatten* det høyeste punktet i Sørbølfjellet. Denne toppen ligger mellom hyttefeltet *Damtjernhallin* og turisthytta *Harehopp* som er et populært rastested for turgåere. Fra toppen kan man nyte storslått utsikt sørover over indre Buskerud og Krøderen og nordvestover mot Hallingskarvet og Hardangerjøkulen. Fylkesgrensen mot Oppland går ca. 3&nbsp;km lenger nordøst.

Området er særlig populært for skiturister om vinteren og for jegere om høsten. Det er også gode muligheter for sportsfiske og bærplukking i området.

## Fotnoter



## Referanser
Série B

:*Må ikke forveksles med [[Serie B]], som er nivå 2 i det italienske seriesystemet.*

**Campeonato Brasileiro Série B** er den nest øverste divisjonen i brasiliansk herrefotball. 20 lag spiller i divisjonen. De 4 beste lagene rykker opp til Série A, mens de 4 nederste rykker ned til Série C.

## Resultater
*Siden 2006 har de fire øverste lagene rykket opp til [[Série A]].*
Fagervann Opp

**Fagervann Opp** er et motbakkeløp i Nordmarka nord for Oslo.

Løpet ble arrangert første gang 1. juli 2008 og gjentatt årlig frem til dags dato. Løypen går fra Maridalsvannet til Fagervann og har en høydeforskjell på ca. 260 meter mellom startsted og målgang. Selve løypa er ca. 2680 meter lang. I 2014 ble det satt nye løyperekorder, både for kvinner og herrer.

## Vinnere

## Referanser


## Eksterne lenker
*
Tomme Tønner

***Tomme Tønner*** er en norsk gangsterkomedie av Leon Bashir og Sebastian Dalén. Filmen hadde premiere i Norge 8. januar 2010.

## Handling
En danske har gitt vennegjengen Ali, Nico og Bobby det de tror en enkel jobb: de skal stjele en utstoppet falk. Det tar ikke lang tid før alt begynner å gå galt for de tre vennene. Falken forsvinner, og før gjengen vet ordet av det, skylder de en av de mektigste i Oslos kriminelle underverden en halv million kroner.

Nico har imidlertid en slektning som har gjort det stort på hjemmebrenning – og denne slektningen kan muligens være villig til å inngå et samarbeid. Men først må vennene skaffe 400 kilo sukker, slik at de kan starte sin egen private alkoholproduksjon. Men det tar alt for lang tid å skaffe så store mengder sukker på veldig kort tid. Vennene ser to muligheter: enten må de kjøpe én og én pakke i veldig mange forskjellige butikker, eller de må stjele en lastebil full av sukker. I begynnelsen fremstår et lastebilkupp som den enkleste løsningen for dem.

## Rolleliste
* Leon Bashir – Ali
* Anders Danielsen Lie – Nico
* Jenny Skavlan – Yasmine
* Kim Bodnia – Dansken
* Kristoffer Joner – Finish
* Bjørn Sundquist – Arve
* Yasmine Garbi – Suzie
* Slavko Labovic – Leo
* Stig Frode Henriksen – Tynn-Svein
* Tommy Wirkola – Gjørme-Knut
* Lene Alexandra Øien – politikvinne
* Geir Børresen – smugler
* Farakh Abbas – Bobby

## Eksterne lenker
* 
*
Ekstrakorporal membranoksygenering

**Ekstrakorporal membranoksygenering** (ofte forkortet **ECMO**) er en teknikk innen intensivmedisin som benyttes for å tilføre oksygen til pasienter med alvorlig nedsatt lunge- eller hjertefunksjon.

## Bruksområder
ECMO benyttes innen behandlingen av nyfødte med alvorlig nedsatt lungefunksjon. Behandlingen er omtrent 75 % effektiv i å redde den nyfødtes liv. Nyfødte under 2 kg kan ikke settes på ECMO, hvilket utelukker behandlingen for de fleste premature babyer. Unntaket er nyfødte som mangler fullstendig fungerende luftorganer eller andre fødselsdefekter, dog overlevelsesandelen synker ned mot 33 %.

## Prosedyre
En ECMO-maskin er lignende en hjerte-lunge-maskin. For å sette i gang ECMO settes en kanyle i store blodårer for å få tilgang til pasientens blod. Antikoagulerende medisiner (vanligvis heparin) gis for å unngå blod-koagulering. ECMO-maskingen pumper kontinuerlig blod fra pasienten gjennom en membran-oksygenator som imiterer gassutvekslings-prosessen i lungene, dvs. fjerner karbondioksid og tilfører oksygen. Oksygenrikt blod returneres så til pasienten. 

Ledelsen av ECMO-kretsen utføres av et ECMO-spesialist-team med bl.a. intensivleger, perfusjonister, respiratoriske terapeuter og sykepleiere som har fått opplæring i denne spesialiteten.

## Typer
Det finnes forskjellige former for ECMO, de to mest vanlige er venøs-arteriell (VA) og veno-venøs (VV). Ved begge modaliteter dreneres venøst blod fra kroppen og blir oksygenert utenfor denne. Ved VA returneres blodet til arteriesiden, og ved VV returneres blodet til venesiden. Ved VV ECMO tilbys ingen understøttelse av hjertefunksjonen.

## Varighet
VV (venovenøs) ECMO kan sikre tilstrekkelig oksygenering i flere uker. Dette gir mulighet for lungesykdommer å tilhele, samtidig som man unngå komplikasjoner og farer respiratorbehandling (mekanisk ventilering) medfører. For mange pasienter blir VV-ECMO livreddende. Fordi ECMO krever høy teknisk kompetanse, og medfører store kostnader og komplikasjonsrisiko (eksempelvis blødning på bakgrunn av blodfortynende/antikoagulerende behandling), er behandling med ECMO oftest "siste utvei". 

The time limit for a newborn is usually around 21 day max. Dr. Thomas Krummel, Chairman of General Surgery at Stanford University, held the record for the longest survivor on ECMO at 62 days. This record was in turn broken recently on January 30, 2008, when a patient at NTU hospital, Taiwan survived a drowning accident after 117 days of ECMO application.

## Komplikasjoner
ECMO kan ha farlige bivirkninger. De store katetrene som settes i spedbarnets nakke kan gi grobunn for infeksjon, som kan gi dødelig sepsis.

Tileggskomplikasjoner inkluderer en økt risiko for blødning. Blandt voksne pasienter er ECMO-overlevelsesratene ca 60%, og det er rapportert pasienter som blir støttet over ti uker. ECMO har fortsatt til gode å bli bevist en overlevelsesfordel for voksne med akutt lungesviktsykdom.

Med veno-arteriell ECMO, kan pasienter hvis hjertefunksjon ikke forbedres tilstrekkelig til å bli avvent ECMO, bli koblet til en ventrikulær hjelpeenhet (VAD) eller transplantasjon.

## Referanser


## Eksterne lenker
* ECMO Support
True Norwegian Black Metal – Live in Grieghallen

***True Norwegian Black Metal – Live in Grieghallen*** er Gorgoroth sitt første fullengde konsertalbum.

Det ble innspilt live i Grieghallen Lydstudio i Bergen, og i Threeman Recordings i Stockholm. Sporene er det vanligste sporene som bandet spiller på konserter. Albumomslaget er designet av Magnus Wohlfart.

## Sporliste
# «Bergtrollets hevn» – 3:16 (fra Antichrist)
# «Destroyer» – 2:50 (fra Destroyer, or About How to Philosophize With the Hammer)
# «The Rite of Infernal Invocation» – 3:37 (fra Under the Sign of Hell)
# «Forces of Satan Storms» – 4:34 (fra Twilight of the Idols (In Conspiracy with Satan))
# «Possessed (by Satan)» – 5:07 (fra Antichrist)
# «Unchain My Heart!!!» – 4:28 (fra Incipit Satan)
# «Profetens Åpenbaring» – 4:21 (fra Under the Sign of Hell)
# «Revelation of Doom» – 3:00 (fra Under the Sign of Hell)

## Personell
*Infernus – gitar og bassgitar
*Gaahl – vokal
*Teloch – gitar 
*Garghuf – slagverk (studiomusiker)
Hamilton Parish

**Hamilton Parish** er et av ni *parishes* (distrikter, «prestegjeld») på Bermuda. Ved folketellingen i 2010 hadde distriktet en befolkning på .

## Navn
Hamilton het opprinnelig Bedford prestegjeld, men ble omdøpt etter den skotske aristokraten James Hamilton, 2. marki av Hamilton (1589&ndash;1625), da han kjøpte aksjer som opprinnelig var eid av Virginia Company ved Lucy Russell, grevinne av Bedford.

## Geografi
Distriktet ligger i nordvestlige delen av øykjeden og er delt i to av det store farvannet Harrington Sound. Det strekker seg langs hele kysten av sundet, unntatt den sørlige og nordøstlige enden. De små øynene i farvannet er også en del av prestegjeldet. Området grenser til Smith's Parish i sør og St. George's Parish i nordøst. Som med de fleste distrikter på Bermuda dekker det akkurat litt under 6 km² eller rundt 1500 akre.

## Referanser


## Eksterne lenker
* 
* Bermuda Online
Série C

:*Se også [[Serie C]] (Italia)*

**Campeonato Brasileiro Série C** er den tredje øverste divisjonen i Brasiliansk herrefotball. Ligaen består av 2 avdelinger á 10 lag.
Mefjellet Opp

**Mefjellet Opp** er et motbakkeløp i Norddal i Møre og Romsdal som arrangeres av Valldal IL.

Løpet ble første gang arrangert i 2006 og har utviklet seg til å bli en populær konkurranse i regionen. Løpet starter i Fjørå sentrum og har målgang på toppen av Mefjellet. Løypa er 7&nbsp;km lang og har en total stigning på ca. 1100 meter.

## Vinnere

## Eksterne lenker
*
Fanaråken Opp

**Fanaråken Opp** er et motbakkeløp i Jotunheimen som arrangeres av IL.Fanaråk. Løypa starter på Turtagrø på 868 meters høyde, og har målgang på toppen av Fanaråken på 2068 meter. Løypa er 8,6 km lang og første halvdel av løpet er slak stigning eller flatt før det etter ca. 4 km stiger bratt oppover. 

Løpet ble første gang arrangert i 2004 som en del av en duathlon. I 2007 fikk løpet status som Norgesmesterskap i motbakkeløp, det har siden også blitt arrangert som et rent motbakkeløp. Løpet regnes som et av de mest spektakulære i sitt slag og har Nord-Europas høyeste målgang.

## Vinnere

## Eksterne lenker
*
Drakebåt

:**''Drake** kan også referere til et fabeldyr, artisten Drake eller et leketøy.*
*'Drake** (også **drakebåt''') er en type seilbåt som brukes til konkurranseseiling. Den er verdens eldste entype kjølbåt.

Båttypen ble konstruert i 1929 av Johan August Anker og er en kjølbåt med besetning på tre mann. Båten er en av verdens mest utbredte kjølbåtklasser. Båtens mål er lengde 8,9 m, største bredde 1,95 m og vekt ca. 1700 kg. Seilarealet er på ca. 28 m² pluss spinnaker på ca. 24 m².  

## Historie
I slutten av 1920-årene var seiling i ferd med å bli en breddesport, og det var behov for rimeligere båter. Johan Anker ble spurt om å konstruere en hekkbåt som egnet seg for ungdom, og prisen skulle holdes under 1800 kroner. De første drakene ble sjøsatt i Sverige i 1929. I Norge kom de første i 1930, og i 1935 ble det bygd hele 20 båter i landet. Noen av disse ble bygd ved Johan Ankers verft Anker & Jensen på Vollen, men de fleste ble bygd andre steder. Tegningene var også spredd til andre land, og på få år hadde det blitt bygd hundrevis av draker.

## Seilsport
Drake var olympisk seilbåtklasse fra 1948 til 1972 da den ble etterfulgt av soling. Den norske båten «Pan» vant de olympiske leker med styrmann Thor Thorvaldsen og mannskap Sigve Lie og Håkon Barfod både i 1948 og 1952. VM har vært arrangert annethvert år fra 1965 og EM fra 1963.

Nasjonal klassemyndighet er Norsk Drakeklubb.


Fil:Drachen 001.jpg|Drake er en entypebåt.
Fil:Drachen 002.jpg|En tysk drake med spinnaker.
Fil:Championnat du monde de Dragon 2015 (37).JPG|En drake settes på vannet under VM i 2015.


## Referanser


## Eksterne lenker
*
Macon

:*Se [[Macon County (Georgia)]] for fylket med samme navn.*

**Macon** er en amerikansk by og fylkessete for fylket Bibb County i staten Georgia. I 2005 hadde byen  innbyggere.

## Referanser


## Eksterne lenker
*
Schives gate (Oslo)

**Schives gate** (1-3, 2-12) ligger på Frogner i Oslo. Den går fra Gyldenløves gate like ved Arno Bergs plass og til Professor Dahls gate like ved Amaldus Nielsens plass.

Den har fått sitt navn etter Claudius Jacob Schive, Norges første numismatiker, som donerte en stor myntsamling til Staten.

## Kilder
* 

## Eksterne lenker
*
Kvasshovden Opp

**Kvasshovden opp** er et motbakkeløp som arrangeres av Ulvik Idrottslag.

Løpet ble første gang arrangert i 2008 og ble en stor suksess. I 2009 samlet løpet en rekke kjente idrettsutøvere og totalt mer enn 500 deltakere. Fra 2009 inngikk løpet også i Powerade Norgescup i motbakkeløp.

Løypen starter i Ulvik sentrum ca. 10 meter over havet, og har målgang på toppen av Kvasshovden 1030 meter over havet. Løypa har en lengde på 7,5 km.

I 2011 gjaldt som NM-øvelse i motbakkeløp. I 2014 var løpet en del av norgescupen i motbakkeløp.

## NM i bakkeløp for politikere

Konkurransen har et ekstra aspekt ved at det også er uoffisielt Norgesmesterskap i motbakkeløp for politikere. Dette til minne om tidligere stortingspolitiker Hans Vestrheim som gikk fra Ulvik til Oslo på 1800-tallet. Blant andre har Lars Sponheim som tidligere har vært stortingspolitiker fra Ulvik, og som nå er fylkesmann i Hordaland, deltatt i politikerklassen.

## Vinnere

## Eksterne lenker
*
Straumen (Nome)

**Straumen** er ei elv i Nome kommune i Telemark. Den utgjør øvre del av Eidselva i Skiensvassdraget, og består av elvestrekningen fra Flåvatn ved Kårsteinssundet til Apalnesfjorden like oppstrøms fra Vrangfoss. Etter oppdemmingen av elva ved Vrangfoss er det nå et sammenhengende vannspeil fra Vrangfossdemningen opp til Lunde sluse, og hele strekningen ned til Vrangfoss blir derfor ofte regnet som en del av Straumen. Ovenfor Lunde blir elva også kalt Strengen. Innsjøen Nomevatn er en forgrening av Straumen.

Straumen renner forbi tettstedet Lunde. Sluseanleggene Hogga sluser, Kjeldal sluse, Lunde sluse og Vrangfoss sluser i Bandakkanalen ligger langs Straumen. Overfor Lunde ligger Hogga kraftverk, som utnytter mesteparten av fallet i elva til kraftproduksjon.

## Se også
* Telemarkskanalen
Erling Selvig

**Erling Christian Øverland Selvig** (født 23. august 1931 i Egge, nå Steinkjer) er en norsk jurist som var professor ved Universitetet i Oslo fra 1968 til 2001.

Selvig ble utnevnt til kommandør av St. Olavs Orden i 2003 og er æresdoktor ved Stockholms universitet.

## Referanser


## Eksterne lenker
Vestvannene

**Vestvannene**, eller **Vestvatna**, er en betegnelse på innsjøene Bandak, Kviteseidvatnet (med Sundkilen) og Flåvatn i Skiensvassdraget. Navnet har sannsynligvis oppstått ved at det er blitt brukt av skippere og mannskap på passasjer- og lastebåtene som trafikkerte kanalene i vassdraget, Bandak–Norsjøkanalen og Norsjø–Skienkanalen, som i dag utgjør Telemarkskanalen.

## Referanser
Storsylen Opp

**Storsylen Opp** er et motbakkeløp i Tydal i Trøndelag, som første gang ble arrangert 22. august 2009 av Storsylen Opp, en undergruppe av Tydal IL skigruppa.

Løypa starter ved Nedalshytta i Tydal og har målgang på Storsylen 1762 meter over havet. Totalt er det en stigning på ca. 1000 høydemeter fordelt på en 11&nbsp;km lang løype.

## Vinnere

## Referanser




## Eksterne lenker
*
Konrad Nielsen

**Konrad Hartvig Isak Rosenvinge Nielsen** (født 28. august 1875, død 27. november 1953) var norsk lingvist og professor i finsk-ugriske språk. 

Nielsen ble født på Vik i Helgeland, som sønn av stortingspresident Sivert Andreas Nielsen (1823–1904). Nielsen hadde planlagt å bli prest i Finnmark, og studerte derfor samisk og finsk etter å ha avlagt teologisk embedseksamen i 1896. Nielsen fortsatte å studere språk, og foretok flere språkreiser til Finland, Ungarn, Tyrkia. Fra 1911 til 1946 virket han som professor ved Universitetet i Oslo. Hans trebinds *[[Lærebok i lappisk]]* ble av *[[Verdens Gang]]* omtalt som «et standardverk av internasjonalt format». Han sto også bak *[[Lappisk Ordbok]]*, utgitt i tre bind mellom 1932 og 1938. Nielsen virket også som oversetter, og etterlot seg ved sin død en oversettelse av det finske *[[Kalevala]]*-eposet. Han var innvalgt i Det Norske Videnskaps-Akademi og medlem av det Finsk-Ugriske Selskap i Helsingfors.

Nielsen var gift med Gudrun Agnes Augusta Mølle og far til Sivert A. Nielsen (1916–2004), norsk embetsmann og FN-ambassadør.
## Utgivelser
* 
* 
* 
* 
* 
* 
## Litteratur
* 
__NOTOC__
## Referanser
Galdhøpiggen Opp

**Galdhøpiggen Opp** er et motbakkeløp i Jotunheimen i Innlandet som arrangeres av *Aktiv i Lom*.

Løpet ble første gang arrangert 11. juli 2009 og ble gjennomført av 35 deltakere. Løpet starter på Spiterstulen ca. 1100 meter over havet, og har målgang like ved toppen av Galdhøpiggen på ca. 2420 meter.

Den uoffisielle løyperekorden tilhører Reidar Bekkemellom og lyder på 1 time og 4 minutter satt i 1967.

## Vinnere

## Referanser


## Eksterne lenker
* Løpets offisielle hjemmeside
* Arrangørens hjemmeside
* Omtale på kondis.no
Stryk

Et **stryk** er en elvestrekning der vannet renner hurtigere på grunn fall og/eller innsnevring i terrenget. Et stryk kjennetegnes av at vannstrømmen blir striere og vannet bølgende og virvlende, av og til også skummende hvitt. Om stryken er gjennomgående hvitskummende kalles den ofte et **fossestryk**. Motsatsen til et stryk er ei stille.

Det kan sies å være en glidende overgang fra foss, der vann passerer over en terskel og mer eller mindre kommer i fritt fall, via fossestryk til stryk.

## Se også
* Stille
* Foss
* Rafting
* Hydrodynamikk

## Referanser




## Eksterne lenker
*
Ormelet

**Ormelet** er et strandsted på Tjøme i Færder kommune. Stedet er en del av den sammenhengende tettbebyggelsen sentralt på Tjøme, og er en del av tettstedet Tjøme. Ormelet ligger ved det kjente Røssesundet, som skiller øyene Tjøme og Brøtsø. Røssesund bru forbinder de to øyene.

Ormelet er også kjent for Ormelet pensjonat, nå kunstsenter. 

Under andre verdenskrig etablerte okkupasjonsmakten Ormelet fangeleir, en arbeidsleir med sovjetiske krigsfanger som arbeidet bl.a. på Torås fort. 

## Referanser
Vetenløpet

**Vetenløpet** er et motbakkeløp i Bremanger i Sogn og Fjordane som arrangeres av Bremanger idrettslag.

Løpet ble første gang arrangert i 2005 og har blitt en stor suksess. Løypen starter på Grotlesanden går via Grolsdalen opp til Vetenplatået hvor det er målgang på drøyt 500 meter over havet. Løypa er 4,6 km lang.

Vetenløpet er Norges vestligste motbakkeløp.

## Vinnere

## Eksterne lenker
*
Breivikstølen

**Breivikstølen** ligger i Godvik som er en del av Bergen, og ligger vest i bydelen Laksevåg. Stedet var tidligere en støl, men ble i 2003 regulert til eneboliger og rekkehus.

I Breivikstølen finnes et bedehus og Kladden barnehage.

## Badevik
Nederst i Breivikstølen er det et friluftsområde. Her fnnes det en badevik med tilhørende kai. 

## Eksterne lenker
* Breivikstølen velforening
Vidar Norheim

**Vidar Norheim** (født 13. oktober 1981) er en norsk trommeslager, låtskriver og multi-instrumentalist fra Molde.

Norheim begynte tidlig som trommeslager og var blant de originale medlemmene i jazzbandet DIXI fra 1996. Han er også uteksaminert ved LIPA (Liverpool Institute for Performing Arts) hvor han spesialiserte seg som låtskriver. I 2004 ble han også med i Liverpool-bandet som etter hvert ble til Wave Machines. Bandet har turnert i England, USA og Norge og slapp i juni 2009 sitt debutalbum *Wave If You're Really There* til svært god mottakelse i britisk presse. Norheim har bodd i Liverpool siden 2002.

12. august 2011 ble han utnevnt som vinner av Trondheim Calling Song:Expos låtkonkurranse og omtalt som «Norges største låtskrivertalent».

Norheim har flere plateutgivelser med sin artist-kone, Lizzie Nunnery.

Norheim ga ut sin første solo-EP på Furuberget i november 2016.

## Referanser


## Eksterne lenker
*
Sluseanlegg

Et **sluseanlegg** er en innretning som muliggjør heving og senking av båter og andre vanngående fartøy fra ett vannivå til et annet, slik at forsering av høydedrag, fosser, stryk eller dammer kan foretas. Betegnelsen sluseanlegg er ikke helt presis, men brukes gjerne om større anlegg, der man har flere slusekamre i sammenheng. Et eksempel på dette kan være sluseanlegget ved Vrangfoss i Bandakkanalen, som ved hjelp av flere sluser i kjede løfter båter 23 m.

## Se også
* Sootkanalen
Bograngen

**Bograngen** er et tettsted i nordre Värmland i Sverige. Det ligger i Södra Finnskoga, i Torsby kommune, cirka 70 km nord for Torsby. Innbyggertallet er 144 og tettstedet dekker et område på 39 hektar. I tettstedet finnes en kirke og en landhandel.

Södra Finnskoga kirke som ligger i Bograngen ble ferdigbygget i 1834, men det ble først innviet i 1895. Ved kirken finnes det en minnestein over Finnskogens apostel, Carl Axel Gottlund.

## Referanser
As Seen Through a Telescope

***As Seen Through a Telescope*** er en kort britisk stumfilm fra  regissert av George Albert Smith.

## Handling
En eldre mann befinner seg ved en vei som går gjennom en landsby, mens han ser etter noe gjennom en kikkert. Plutselig retter han kikkerten mot et ungt par som kommer oppover veien. Jentens skolisser er blitt oppknyttet av seg selv, og gutten tilbyr seg å knytte dem. Her skifter scenen, og viser hvordan det ser ut gjennom den elder mannens kikkert. En meget fin ankel sees på kort hold. Scenen skifter tilbake igjen og viser at den gamle fryder seg over synet. Paret som oppdager "Peeping Tom" (kikkeren), kommer mot ham, og da den unge mannen passerer bak ham, slår han hatten av hodet hans og sparker vekk stolen som han sitter på slik at den gamle mannen er et ganske latterlig syn når han sitter nede på veien.

## Referanser


## Eksterne lenker
*
Trave

:*For artikkelen om arkitektur-begrepet, se: [[Travé]].*
**Trave** er ei elv i Schleswig-Holstein i Tyskland. Den er 124 kilometer lang, og har et nedbørfelt på . Den har sine kilder nær landsbyen Gießelrade i kommunen Ahrensbök i Ostholstein, og munner ut i Østersjøen ved Travemünde. Den renner gjennom byene Bad Segeberg, Bad Oldesloe og Lübeck, hvor den har tilknytning til Elben-Lübeck-kanalen. Den er seilbar for havgående fartøyer fra Østersjøen til havna i Lübeck. Elva krysses av mange bruer, samt Herrentunnelen, som passerer under Trave. 

Traves viktigste sideelver er Wakenitz og Stepenitz.

## Eksterne lenker
*
Blood+

***Blood+*** (uttales «Blood Plus», i Japan skrevet ***BLOOD+***) er en anime-serie produsert av Production I.G og Aniplex og regissert av Junichi Fujisaku. Serien hadde premiere i Japan 8. oktober 2005, og den siste episoden ble sendt september 2006.  *Blood+* distribueres internasjonalt gjennom Sony Pictures.

*Blood+* var inspirert av anime-filmen ** fra 2000, men inneholder bare noen få allusjoner og grunnelementer fra filmen. 
## Eksterne lenker
*
Sigurd Brekke

**Sigurd Brekke** (født 15. oktober 1890 i Kristiania, død 25. april 1958) var en norsk fotballspiller. Han spilte for Oslo-klubbene Viking og Mercantile. For Mercantile vant han norgesmesterskapet i 1912 og scoret to mål i finalen. I tillegg ble han kretsmester i Kristiania i 1911 og 1912. Brekke var med på det norske landslagets andre kamp; han spilte indre venstre mot Sverige i 1910. Dette ble hans eneste landskamp, men han var i troppen under OL i 1912.

Brekke spilte også bandy, og var der målvakt for Kristiania Hockeyklub. Hans eldre bror Wilhelm deltok i 1908 i Norges første fotballandskamp og ble norgesmester for Mercantile i 1907.

## Referanser




## Eksterne lenker
*
Fredrik Scheel

**Andreas Fredrik Grøn Scheel** (født 25. februar 1886 i Kristiania, død 24. juni 1932 i Oslo), var en norsk historiker og statsarkivar.

Han tok studenteksamen i 1904 og ble *[[cand. philol.]]* i 1909. Som historiker arbeidet han særlig med tre områder. Han skrev sin hovedoppgave om *«Orknøerne og [[Hjaltland]] i pantsættelsestiden 1468–1667»*, (trykt i Norsk historisk Tidsskrift 1911), og arbeidet i tiden like før sin død med det færøyske Lagtingets historie. Han var interessert i rettshistorie, og tok doktorgraden i 1924 på en avhandling om *«Lagmann og skriver»*, endringer ved overgangen fra middelalderen til den nyere tid. Fredrik Scheel stod sentralt i arbeidet med den norske sjøfartshistorien, og skrev *«Fra Napoleonskrigen til navigationsaktens ophævelse»*.

Fredrik Scheel var lærer 1910–1912, og ble amanuensis ved Riksarkivet i 1915 og utnevnt til stiftsarkivar (statsarkivar) ved opprettelsen av Statsarkivet i Hamar i 1917. Han ble utnevnt til statsarkivar i Oslo i 1922. Hans dagbok fra tiden som statsarkivar i Hamar ble gitt ut ved arkivets 70-årsjubileum i 1987.

Fredrik Scheel utmerket seg som en svært arbeidsom, produktiv, allsidig og særdeles hjelpsom arkivmann. Han arbeidet med kildeutgivelser, og var utgiver av 3. rekke av *[[Norske Herredags-Dombøger]]*. 
## Familie
__NOTOC__
Fredrik Scheel var sønn av høyesterettsassessor Anton Vilhelm Rosing Scheel (1840-1910) og Dorothea Margrethe Grøn (1857–1934).  Han giftet seg i 1924 med Alette Finne (1893–1987) av slekta Finne.
## Publikasjoner
:*Se også [http://www.nb.no/nbsok/search?searchString=namecreators:%22Scheel,%20Fredrik%22&page=0 digitaliserte bøker] hos Nasjonalbiblioteket
* *Orknøerne og Hjaltland i pantsættelsestiden 1468–1667*, hovedfagsoppgave 1909, trykt [[Historisk Tidsskrift|NHT]] 1911.
* 
* 
* 
* 
* 
* 
* *Afsigtsbog for 1637 / ved Fr. Scheel*, 1932.
* *Afsigtsbog for 1641 / ved Fr. Scheel*, 1932.
* *Statsarkivar Fredrik Scheels dagbok : 23.7.1917–22.10.1921'', 1987.
## Referanser
Nymåne

I astronomisk terminologi er **nymåne** den månefasen som inntreffer når månen, i sin månedlige bevegelse i banen rundt jorda, ligger mellom jorda og sola, og sett fra jorda er månen derfor i konjunksjon med sola. På denne tiden er den mørke (ubelyste) delen av månen vendt nesten rett mot jorda, slik at månen ikke er synlig for det blotte øye.

Den opprinnelige betydningen av *nymåne* var den første synlige månesigden etter konjunksjonen med sola. Denne finner sted over horisonten i vest i en kort periode mellom solnedgang og månenedgang, og derfor vil den nøyaktige tiden, og til og med datoen for når månen viser seg igjen, avhenge av observatørens geografiske posisjon. Per definisjon inntreffer den astronomiske nymånen i det øyeblikket månen og sola har samme ekliptiske lengde. De er da i konjunksjon. Dette øyeblikket avhenger ikke av geografisk posisjon, og under spesielle forhold kan det falle sammen med en solformørkelse.

## Bestemmelse av nymåner: en tilnærmet formel

Intervallet mellom nymåner – en *lunasjon* – er variabelt. Den midlere tiden mellom nymåner, den synodiske måneden, er omtrent 29,53… dager. En tilnærmet formel for å beregne tidspunkter for nymåner for påfølgende måneder er:

: d = 5,597661 + 29,5305888610 \times N + (102,026 \times 10^{-12})\times N^2

der *N* er et heltall; 0 svarer til den første nymånen i år 2000, og tallet økes med 1 for hver synodiske måned. Resultatet *d* er antall dager (og brøkdeler av dager) siden 2000-01-01 00:00:00 regnet etter tidsskalaen kjent som terrestrisk tid (TT), som brukes i efemerider.

For å få dette øyeblikket uttrykt som universaltid (UT), legges denne tilnærmede korreksjonen til:

: -0,000739 - (235 \times 10^{-12})\times N^2 dager

Periodiske perturbasjoner medfører forskjeller mellom sann konjunksjon og disse midlere verdiene. For alle nymåner mellom 1601 og 2401, er det maksimale avviket 0,592&nbsp;dager = 14t&nbsp;13m. Varigheten av en lunasjon (dvs. tiden fra nymåne til neste nymåne) varierer i denne perioden mellom 29,272 og 29,833 dager, dvs. −0,259d = 6t&nbsp;12m kortere, eller +0,302d = 7t&nbsp;15m lengre enn gjennomsnittlig.

## Se også

* Månefase
* Fullmåne
* Halvmåne
* Gyllentall

## Referanser


## Eksterne lenker
* Sacred Astronomy fra *Zaytuna institute*
* CrescentWatch.org fra *Zaytuna Institute*
* Moon sighting Committee World-wide of Khalid Shaukat
* Moon Sighting from Committee For Crescent Observation, Intl.
* Islamic Crescent Observation Project 
* The Length of the Lunar Cycle (numerical integration analysis)
* Predicting the First Visibility of the Lunar Crescent
Calafat–Vidin-broen

**Calafat-Vidinbroen** (bulgarsk: Мост Видин-Калафат, Most Vidin-Kalafat eller Дунав мост 2, Dunav most 2; rumensk: Podul Calafat-Vidin) er en vei- og jernbanebro over Donau mellom byene Calafat i Romania og Vidin i Bulgaria. 

Broen ble åpnet 14. juni 2013 og er den andre broen mellom Romania og Bulgaria langs disse landenes felles grense langs Donau. Den andre broen mellom de to landene er Vennskapsbroen Giurgiu–Ruse. 

Byggingen startet 13. mai 2007 i Vidin og brolegemet ble ferdig strukket fra den ene bredden til den andre i oktober 2012.
Broen har tre seksjoner: én seksjon for jernbaneatkomst fra Bulgaria, en annen over den vestlige, ikke-trafikkerbare delen av elven, også den fra Bulgaria til en øy i Donau. En tredje del går fra donauøya over skipsleden og til den rumenske siden. De to sistnevnte seksjonene utgjør en kombinert vei- og jernbanebro.

Tilkomstviadukten for jernbane vil være 952 meter lang.

Broen over den vestlige, ikke trafikkerbare delen av elven vil være på 612 meter bestående av sju spenn på 80 meter og ett spenn på 52 meter. I dette området vil vei og jernbane være på ulike strukturer. 

Den største konstruksjonen vil gå fra øya og videre over skipsleden til rumensk side. Den vil bestå av en bro over fire spenn (tre i en lenge av 180 meter og de to øvrige på henholdsvis 124 og 115 meter)

Calafat–Vidin-broen vil være del av Europavei 79 og den paneuropeiske korridoren nr. IV (Dresden–Istanbul). Bompengene vil være fra seks euro for personbiler opp til 37 euro for lastebiler.
## Referanser


## Eksterne lenker
* Offisiell hjemmeside til Calafat-Vidinbroen med bompengepriser
* hjemmeside av FCC som byggdes Calafat-Vidinbroen 
* Presentasjon av broen på YouTube (del I)
* Presentasjon av broen på YouTube (del II)
* Calafat Vidin bridge 73% complete (engelsk, Sofia News Agency)
* Broen hos Skyscrapercity
* Foto tatt fra båt i Donau
* Foto tatt under arbeidet med broen
*  Broen Calafat-Vidin i januari 2013 på YouTube - broen bygdes av og åpnes i maj 2013, eller så var ønskene
*  EU-kommissær Johannes Hahn uttaler om broen at den er et viktig symbol på et europeisk samarbeid (på dansk) 

* Første overfart over broen om natten 15. juni 2013: film på YouTube fra 'Nedy Bulgaru' og 'Gusterbo', medlemmer av SkyScraperCityForum; de kjøres fra bomstasjonen i Calafat tilbake over broen til Vidin i Bulgaria
Jonathan Spector

**Jonathan Michael Paul Spector** (født 1. mars 1986 i Arlington Heights i Illinois) er en amerikansk fotballspiller som spiller for den amerikanske klubben  Orlando City SC og for s herrelandslag. Hans posisjon på banen er i forsvar. 

Spector har en fortid i amerikansk amatørfotball og yngre aldersklasser hos Bradenton Academy og Chicago Fire Premier før han skrev under på en profesjonell kontrakt med Manchester United. Spector har også en fortid i Charlton Athletic.

## Referanser


## Eksterne lenker
* 
* Spillerprofilen til Jonathan Spector hos WHUFC.com
* Spillerprofilen til Jonathan Spector  hos Yanks-Abroad.com
Sumy

**Sumy** (ukrainsk: Суми, russisk: Сумы) er en by i nordøstre Ukraina, ved elven Psel. Den er hovedstad i Sumy oblast. I 2004 hadde byen 283&nbsp;700 innbyggere. Tidligere var byen betjent av Sumy lufthavn, men siden 2006 har det kun vært mulig å lande med private fly.

## Historie
Sumy ble grunnlagt i 1652 som en kosakkfestning for å beskytte Sloboda Ukraina fra angrep fra Krim-tatarene. Etter at angrepene stanset og området ble innlemmet i Det russiske keiserriket, ble Sumy et viktig økonomisk senter. Byen var okkupert av det nasjonalsosialistiske Tyskland under andre verdenskrig og ble hardt skadet. De skadede delene er senere gjenoppbygget. 

## Demografi
* 1897 – 70,53 % ukrainere, 24,1 % russere, 2,6 % jøder og 2,67 % andre
* 1926 – 80,7 % ukrainere, 11,8 % russere, 5,5 % jøder og 2 % andre
* 1959 – 79 % ukrainere, 20 % russere og 1 % andre

## Klima

## Kultur og arkitektur
Sumy oblast kunstmuseum (Nikanor Onatskij-museet) ble etablert i 1920 på grunnlag av kunst som var beslaglagt fra lokale adelsfamilier og holder til i bygningen for den forhenværende statsbanken for det russiske keiserriket.

Sumys eldste bevarte bygning er oppstandelseskirken fra 1702, som nylig er restaurert. Sentrum ble tidligere dominert av den store, nyklassisitiske Preobrazjenskij-katedralen. Den ble opprinnelig bygget på 1700-tallet, og restaurert i 1858 og i 1880-årene. Ved siden av står et 56 meter høyt klokketårn. Innvendig inneholder den fresker av Vladimir Makovskij og Klavdij Lebedev. Hovedkirken i St. Pantaleonklosteret ble bygget i 1911 av arkitekten Aleksej Sjtsjusev, og er en etterligning av middelalderkirkene i Novgorod og Pskov.

## Referanser


## Eksterne lenker
*
20. etappe i Tour de France 2009

**20. etappe i [[Tour de France 2009]]** ble kjørt lørdag 25. juli 2009, og var den siste avgjørende etappen. Juan Manuel Gárate og Tony Martin var de eneste fra dagens utbrudd som klarte å holde unna for favorittene opp stigningen til Mont Ventoux. Det ble ingen store endringer på sammenlagtlista etter etappen.

## Sprint og klatrepasseringer

### 1. sprint (Les Pilles)
Etter 48 km

### 2. sprint (Mormoiron)
Etter 138,5 km

### 1. klatring (Côte de Citelle)
3. kategori stigning etter 14 km

### 2. klatring (Col d'Ey)
3. kategori stigning etter 65,5 km

### 3. klatring (Col de Fontaube)
4. kategori stigning etter 87 km

### 4. klatring (Col des Abeilles)
3. kategori stigning etter 121,5 km

### 5. klatring ([[Mont Ventoux]])
HC kategori stigning ved målgang etter 167 km

## Resultatliste

## Sammenlagtstilling etter etappen

## Referanser


## Eksterne lenker
* 
* Etappeside på Letour.fr
Tryvann Opp

**Tryvann Opp** er et motbakkeløp i Nordmarka som arrangeres av SK Vidar.

Løypa starter på Midtstuen på 225 meters høyde, og har målgang på Tryvannshøgda på 529 meter. Løypa er 5,4&nbsp;km lang og går vekselvis på grusvei og skogssti. På veien passeres både Holmenkollen kapell og Frognerseteren. Løyperekordene for herrer innhas av kenyanske Moses Tirban på 18:41, mens Guro Flatekval har rekorden på kvinnesiden på 22:19.

## Vinnere

## Referanser


## Eksterne lenker
*
Nesaksla Rett Opp

**Nesaksla Rett Opp** er et motbakkeløp i Åndalsnes som arrangeres av Isfjorden IL som en del av Norsk Fjellfestival.

Motbakkeløpet arrangeres som egen konkurranse, men inngår også som en del av konkurransen Tour de Romsdal.

Løypa starter i Åndalsnes og har målgang på toppen av Nesaksla 715 meter over havet. Løypa er 2 km lang og med en total stigning på 688 meter blir dette en gjennomsnittlig stigning på 34,4 prosent. Dette fører Nesaksla Rett Opp helt opp i ryggen på Stoltzekleiven opp i konkurransen om å være det bratteste motbakkeløpet.

## Vinnere

## Eksterne lenker
* 
* Hjemmeside for Norsk Fjellfestival
Grefsenkollen Opp

**Grefsenkollen Opp** er et motbakkeløp i Oslo som arrangeres av Nydalens Skiklub.

Løypa starter på Muselunden ved Sinsenkrysset på 110 meters høyde, og har målgang på toppen av Grefsenkollen på 380 meter. Løypa er 4,5&nbsp;km lang og går i starten gjennom bygatene på Grefsen før den svinger opp den bratte Grefsenkollveien. Dette løpet skiller seg fra de fleste andre motbakkeløp ved at det har asfalt som underlag hele veien.

## Vinnere

## Eksterne lenker
*
Verbier

**Verbier** er en by sørvest i Sveits i kantonen Valais. Byen ligger på ca.  moh og er et kjent vintersportssted.

Fjellet har blitt brukt i flere sykkelritt. Den 15. etappen av Tour de France 2009 hadde målgang på fjellet og både den 8. etappen i 2005 og den 6. etappen i 2008 av Sveits rundt var innom fjellet. 

Den svenske filmen Selskapsreisen 2 fra 1985 ble spilt inn her. 

## Eksterne lenker
*
Biblioteca Medicea Laurenziana

**Biblioteca Medicea Laurenziana** i Firenze i Italia er en kjent forvaringsplass med over 11&nbsp;000 manuskripter og 4500 tidlige trykte bøker. Biblioteket ble bygd i klosteret til Basilica di San Lorenzo di Firenze under utforming og tilsyn av pave Klemens VII. Arkitekturen er ved Michelangelo Buonarroti (1525).

Biblioteket betegnes ofte som kroneksempel på manierisme når det gjelder arkitektur.

Biblioteket bevarer *[[Il Codice Fiorentino]]* på nahuatl, den viktigste kilden til informasjon om aztekernes liv før spanjolenes erobring. Blant andre velkjente manuskripter i biblioteket kan nevnes de syrianske Rabulla-evangeliene, Codex Amiatinus, som inneholder de tidligste overlevende manuskriptet fra den latinske Vulgatabibelen, Squarcialupi Codex, et viktig tidlig musikalsk manuskript, samt det fragmentariske Erinnapapyruset som inneholder dikt av en venn av Sapfo.

## Referanser


## Eksterne lenker
*
Storehesten Opp

**Storehesten Opp** er et motbakkeløp i Sunnfjord som arrangeres av Gaular Idrettslag.

Løpet ble første gang arrangert i 2006 og samlet i 2009 hele 1500 deltakere. Mange kjente toppidrettsutøvere er hvert år med og kjemper om seieren i dette som er et av de lengste motbakkeløp i Norge. I 2008 var konkurransen offisielt Norgesmesterskap i motbakkeløp.

Løypa starter på Sveen på tilnærmet 0 meters høyde og har målgang på toppen av Storehesten på 1209 meter. Løypa er 11 km lang og starter på asfaltert vei før den går over på grusvei og senere fjellsti.

## Vinnere

 Kortere løype på grunn av dårlig vær - målgang i Kårstadskaret

## Eksterne lenker
*